Source: https://www.slov-lex.sk/pravne-predpisy/SK/ZZ/1994/93/
Timestamp: 2019-10-17 15:22:12+00:00
Document Index: 11766483

Matched Legal Cases: ['§ 3', '§ 3', '§ 3', '§ 16', '§ 9', '§ 10', '§ 11', '§ 2', '§ 4', '§ 9', '§ 5', '§ 2', '§ 7', '§ 4', '§ 4', '§119', '§ 876', '§ 6', '§ 6', '§ 15', '§ 47', '§ 20', '§ 39']

93/1994 Z.z. - Zákon Národnej rady Slovenskej repu... - SLOV-LEX
93/1994 Z.z.
93/1994 Z. z.
Časová verzia predpisu účinná od 20.04.1994
úplné znenie zákona Slovenskej národnej rady z 29. apríla 1992 č. 317/1992 Zb. o dani z nehnuteľností, ako vyplýva zo zmien a doplnení vykonaných zákonom Národnej rady Slovenskej republiky z 19. marca 1993 č. 87/1993 Z. z., zákonom Národnej rady Slovenskej republiky z 9. júla 1993 č. 159/1993 Z. z. a zákonom Národnej rady Slovenskej republiky z 15. decembra 1993 č. 317/1993 Z. z.
Slovenská národná rady sa uzniesla na tomto zákone:
Daňovníkom dane z pozemkov je vlastník pozemku alebo ten, kto má k pozemku právo hospodárenia, trvalého užívania2) alebo správy obecného majetku3) (ďalej len „vlastník pozemku“). Pre daňovú povinnosť je rozhodujúce, kto je ako vlastník pozemku zapísaný v katastri nehnuteľností v Slovenskej republike4) (ďalej len „kataster“). Ak vlastník pozemku prenechal ornú pôdu, chmeľnice, vinice, ovocné sady, trvalé trávne porasty, záhrady alebo lesné pozemky do nájmu fyzickým osobám alebo právnickým osobám, je daňovníkom nájomca, ak nájomný vzťah trvá alebo má trvať najmenej päť rokov a ak je na evidenčnom liste katastra uvedený ako nájomca.
Pri pozemkoch spravovaných Slovenským pozemkovým fondom5a) a Slovenským lesným pozemkovým fondom,5b) ktoré boli prenajaté na podnikateľskú a zárobkovú činnosť fyzickým osobám alebo právnickým osobám, je daňovníkom nájomca bez ohľadu na dĺžku trvania nájomného vzťahu a na skutočnosť, či je nájomca zapísaný v katastri.
Pri náhradných pozemkoch vyčlenených z pôdneho fondu užívaného právnickou osobou, ktoré boli pridelené na obhospodarovanie fyzickej osobe do vykonania pozemkových úprav,5c) je daňovníkom táto fyzická osoba.
Na určenie osoby daňovníka je rozhodujúci stav k 1. januáru bežného kalendárneho roka.
Ak pozemok vlastní niekoľko vlastníkov (spoluvlastníkov) pozemku, vyrubí sa daň daňovníkovi, ktorého spoluvlastníci na tento účel uviedli, inak ktorémukoľvek z nich. Ak niektorý zo spoluvlastníkov daňovú povinnosť splní, má nárok na vyporiadanie sa so spoluvlastníkmi.
Ak v priebehu kalendárneho roka dôjde k zmene vlastníka pozemku prevodom, zostáva v tomto roku daňovníkom doterajší vlastník. V prípade prechodu vlastníckeho práva k pozemkom je daňovník ten, kto vlastnícke právo nadobudol. Ak zanikne právnická osoba, daňovníkom sa stáva jej právny nástupca.
Zmenu v osobe vlastníka pozemku pri prevode pozemku je povinný zahlásiť orgánu vykonávajúcemu správu dane (ďalej len „správca dane“) do 30 dní doterajší vlastník pozemku. Zmenu v osobe vlastníka pozemku pri prechode vlastníckeho práva je povinný nahlásiť správcovi dane nový vlastník pozemku do 30 dní od právoplatnosti rozhodnutia o nadobudnutí vlastníctva.
pozemky slúžiace na zabezpečenie úloh obrany štátu,5e) ku ktorým vykonáva právo hospodárenia a právo nájmu rozpočtová alebo príspevková organizácia v pôsobnosti Ministerstva obrany Slovenskej republiky, Ministerstva vnútra Slovenskej republiky, Ministerstva dopravy, spojov a verejných prác Slovenskej republiky a Správy štátnych hmotných rezerv Slovenskej republiky, s výnimkou pozemkov, na ktorých sa uskutočňuje podnikateľská alebo iná zárobková činnosť alebo sa využívajú na prenájom.
Od dane z pozemkov sú oslobodené
pozemky vo vlastníctve štátu a obcí vrátane pozemkov štátu, ku ktorým bolo zriadené právo hospodárenia obciam, ako aj pozemkov hlavného mesta Slovenskej republiky Bratislavy a mesta Košice, ku ktorým majú právo správy ich mestské časti a ku ktorým má zriadené právo hospodárenia alebo právo správy alebo právo nájmu právnická osoba, ktorá je svojimi príjmami a výdavkami napojená na štátny rozpočet a rozpočet obce alebo rozpočet mestskej časti hlavného mesta Slovenskej republiky Bratislavy a mesta Košice,
pozemky vo vlastníctve štátu alebo obce užívané diplomatickými zástupcami poverenými v Slovenskej republike, konzulmi z povolania a inými osobami, ktoré požívajú výsady a imunitu podľa medzinárodného práva a nie sú štátnymi občanmi Slovenskej republiky, za predpokladu, že je zaručená vzájomnosť,
pozemky tvoriace jeden funkčný celok so stavbou alebo jej časťou slúžiacou na vykonávanie náboženských obratov cirkví a náboženských spoločností, ďalej so stavbou alebo jej časťou slúžiacou ako úradovne osôb, ktoré sú poverené duchovnou správou cirkví a náboženských spoločností a ak ide o cirkvi a náboženské spoločnosti registrované štátom,
pozemky tvoriace jeden funkčný celok so stavbou slúžiacou školám, vedeckým a výskumným inštitúciám, múzeám, knižniciam, internátom, zdravotníckym zariadeniam, verejným dobročinným ústavom, nadáciám, civilnej obrane, odborárskym zariadeniam a pozemky tvoriace jeden funkčný celok so stavbou užívanou na účely poskytovania sociálnej starostlivosti a pre pracovnú rehabilitáciu a rekvalifikáciu občanov so zmenenou pracovnou schopnosťou,5f) so stavbou vo vlastníctve občianskych združení starých a zdravotne postihnutých občanov, pozemky užívané právnickými a fyzickými osobami na poskytovanie sociálnych služieb6) a pozemky užívané občianskymi združeniami a inými organizáciami v oblasti telesnej kultúry, ochrany prírody a životného prostredia a organizáciami v oblasti mládeže,
pozemky v chránených územiach a chránených prírodných výtvoroch a pamiatok 7) s výnimkou pozemkov v chránených krajinných oblastiach,
močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa, 8) pásma ochrany prírodných liečivých zdrojov I. stupňa a zdrojov prírodných minerálnych vôd stolových I. stupňa, 9)
časti pozemkov, na ktorých sú zriadené meračské značky, signály a iné zariadenia bodov, geodetických základov,10) stožiare rozvodu elektrickej energie, 11) stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov,
Pozemky uvedené v odseku 1 písm. a) až f), h) až k) sú oslobodené od dane z pozemkov len za podmienky, že sa nevyužívajú na podnikateľské alebo iné zárobkové činnosti alebo na prenájom. Vstupné vyberané v národných parkoch sa na účely tohto zákona nepovažuje za zárobkovú činnosť.
Základom dane z pozemkov podľa § 3 ods. 1 písm. a) a b) je cena pôdy bez porastov určená vynásobením výmery pozemkov v m2 odvodenej od bonitovaných pôdno-ekologických jednotiek podľa platných cenových predpisov.12)
Základom dane z pozemkov podľa § 3 ods. 1 písm. d) a e) je cena pôdy určená vynásobením skutočnej výmery pozemkov v m2 a ceny určenej za 1 m2 podľa platných cenových predpisov.12)
Základom dane z pozemkov podľa § 3 ods. 1 písm. c), f), g) a h) je celková výmera dani podliehajúcich pozemkov v m2.
Na určenie ceny a výmery pozemkov je rozhodujúci stav k 1. januáru zdaňovacieho obdobia. Na zmeny, ktoré nastanú počas zdaňovacieho obdobia, sa neprihliada.
2,5 v obciach nad nad 25 000 obyvateľov,
Výšku sadzby dane podľa odsekov 1 až 5 ustanoví obec každoročne všeobecne záväzným nariadením, ktoré je správca dane povinný vyhlásiť najneskôr 30 dní pred termínom na podanie daňového priznania podľa § 16 ods. 1.
Daňovníkom dane zo stavieb je vlastník stavby alebo ten, kto má zriadené k stavbe právo hospodárenia, trvalého užívania2) alebo správy obecného majetku3)(ďalej len „vlastník stavby“) nachádzajúcej sa na území Slovenskej republiky.
Ak stavbu vlastní niekoľko vlastníkov (spoluvlastníkov), vyrubí sa daň daňovníkovi, ktorého spoluvlastníci na tento účel uviedli, inak ktorémukoľvek z nich. Ak niektorý zo spoluvlastníkov daňovú povinnosť splní, má nárok na vyporiadanie sa so spoluvlastníkmi.
Ak v priebehu kalendárneho roka dôjde k zmene vlastníka stavby prevodom, zostáva v tomto roku daňovníkom doterajší vlastník. V prípade prechodu vlastníckeho práva k stavbám je daňovníkom ten, kto vlastnícke právo nadobudol. Ak zanikne právnická osoba, daňovníkom sa stáva jej právny nástupca.
Zmenu v osobe vlastníka stavby pri prevode vlastníckeho práva je povinný nahlásiť správcovi dane doterajší vlastník stavby do 30 dní od vykonaného prevodu. Zmenu v osobe vlastníka stavby pri prechode vlastníckeho práva je povinný nahlásiť správcovi dane nový vlastník stavby do 30 dní od právoplatnosti rozhodnutia o nadobudnutí vlastníctva.
Predmetom dane zo stavieb sú stavby alebo ich časti na území Slovenskej republiky spojené so zemou pevným základom, ktoré majú vnútorný priestor vymedzený podlahou a stropnou konštrukciou, na ktoré bolo vydané kolaudačné rozhodnutie, a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Na daňovú povinnosť nemá vplyv skutočnosť, že sa stavba prestala užívať.
Na účely tohto zákona sa stavbami rozumejú stavby, ktoré majú jedno alebo viac nadzemných podlaží, a to
bytové domy (rodinné domy, nájomné domy, poľnohospodárske usadlosti a pod.),
objekty slúžiace na podnikateľské a zárobkové činnosti,
Predmetom dane zo stavieb nie sú stavby priehrad, vodovodov, kanalizácií, rozvodov tepelnej energie a stavby verejných dopravných ciest. Predmetom dane zo stavieb nie sú ani stavby slúžiace na zabezpečenie úloh obrany štátu,5e) ku ktorým vykonáva právo hospodárenia, právo nájmu rozpočtová alebo príspevková organizácia v pôsobnosti Ministerstva obrany Slovenskej republiky, Ministerstva vnútra Slovenskej republiky, Ministerstva dopravy, spojov a verejných prác Slovenskej republiky a Správy štátnych hmotných rezerv Slovenskej republiky, s výnimkou stavieb, v ktorých sa vykonáva podnikateľská alebo iná zárobková činnosť alebo sa využívajú na prenájom.
Od dane zo stavieb sú oslobodené
stavby vo vlastníctve štátu a obcí vrátane stavieb štátu, ku ktorým bolo zriadené právo hospodárenia obciam, ako aj stavieb vo vlastníctve hlavného mesta Slovenskej republiky Bratislavy a mesta Košice, ku ktorým majú právo správy ich mestské časti a ku ktorým má zriadené právo hospodárenia alebo právo správy alebo právo nájmu právnická osoba, ktorá je svojimi príjmami a výdavkami zapojená na štátny rozpočet a rozpočet obce alebo rozpočet mestskej časti hlavného mesta Slovenskej republiky Bratislavy a mesta Košice,
stavby vo vlastníctve štátu alebo iného štátu užívané diplomatickými zástupcami poverenými v Slovenskej republike, konzulmi z povolania a inými osobami, ktoré požívajú diplomatické výsady a imunitu podľa medzinárodného práva a nie sú štátnymi občanmi Slovenskej republiky, za predpokladu, že je zaručená vzájomnosť,
stavby slúžiace školám, školským zariadeniam a zdravotníckym zariadeniam, zariadeniam sociálnej starostlivosti a zariadeniam pre pracovnú rehabilitáciu a rekvalifikáciu občanov so zmenenou pracovnou schopnosťou,5f)
stavby vedeckých a výskumných inštitúcií, internátov, verejných dobročinných ústavov, múzeí, knižníc, stavby vo vlastníctve Slovenského Červeného kríža, odborárskych zariadení, stavby vo vlastníctve občianskych združení starých a zdravotne postihnutých občanov, stavby užívané právnickými osobami a fyzickými osobami na poskytovanie sociálnych služieb6) a stavby zariadení občianskych združení vykonávajúcich verejnoprospešnú činnosť v oblasti telesnej kultúry a práce s mládežou a v oblasti ochrany prírody a životného prostredia,
na 15 rokov od vydania kolaudačného rozhodnutia novostavby domov a bytov vo vlastníctve fyzických osôb, pokiaľ slúžia výlučne na trvalé bývanie vlastníka alebo osôb jemu blízkych, 15) a novostavby bytových domov, v ktorých sú byty výhradne vo vlastníctve fyzických osôb,
na 5 rokov bytové domy alebo ich časti s bytmi, ktoré boli odkúpené zo štátneho alebo obecného bytového fondu alebo prevedené z družstevného bytového fondu16) do vlastníctva fyzických osôb; oslobodenie sa vzťahuje len na prvého vlastníka (nadobúdateľa) alebo osobu jemu blízku15),
na 15 rokov domový majetok vrátený vlastníkom podľa osobitných predpisov, 17)
na 10 rokov domy vo vlastníctve fyzických osôb postavené do roku 1948 s prevahou nájomných bytov k 1. januáru 1993,
na 15 rokov pamiatkovo chránené domy, domy v mestských pamiatkových rezerváciách, rezerváciách ľudovej architektúry a v pamiatkových zónach, ktorých rekonštrukciou sa obnoví alebo rozšíri bytový fond,
Stavby uvedené v odseku 1 písm. a) až ch) a j) sú oslobodené od dane zo stavieb, len ak sa nevyužívajú na podnikateľskú alebo inú zárobkovú činnosť alebo na prenájom. Ak sa podmienky na oslobodenie od dane zo stavieb vzťahujú na časť stavby, od dane je oslobodená len táto časť s výnimkou stavieb podľa odseku 1 písm. g).
Oslobodenie od dane zo stavieb podľa odseku 1 písm. h) a ch) sa poskytuje za predpokladu, že oslobodením získané finančné prostriedky použije daňovník na obnovu domového majetku. Oslobodenie podľa odseku 1 písm. ch) sa vzťahuje len na osobu, ktorej bol majetok vrátený ako oprávnenej osobe podľa osobitných predpisov17).
Účinnosť oslobodenia od dane zo stavieb podľa § 9 ods. 1 písm. h) a ch) vzniká už v zdaňovacom období, v ktorom vznikli podmienky na oslobodenie. Prvé doklady osvedčujúce vynaloženie finančných prostriedkov na stavebné opravy, rekonštrukciu a modernizáciu domov je daňovník povinný predložiť do dvoch rokov od účinnosti oslobodenia, inak nárok na oslobodenie zaniká. Posledné doklady osvedčujúce vynaloženie finančných prostriedkov môže daňovník predložiť najneskôr do jedného roka po zániku účinnosti oslobodenia. Ak daňovník nepreukáže vynaloženie všetkých prostriedkov získaných z oslobodenia od dane, rozdiel preukázaných prostriedkov a daňovej povinnosti sa predpíše daňovníkovi na zaplatenie ako daň.
1 Sk za bytové domy a za ostatné stavby tvoriace príslušenstvo hlavnej stavby; z úhrnnej výmery zastavaných plôch ostatnými stavbami, ktoré tvoria príslušenstvo hlavnej stavby, sa odpočíta 16 m2,
1 Sk za stavby poľnohospodárskej prvovýroby, skleníky, stavby využívané na skladovanie vlastnej poľnohospodárskej výroby, stavby pre lesné a vodné hospodárstvo vrátane zariadení na ochranu pred povodňami s výnimkou stavieb na skladovanie a administratívu,
4 Sk za samostatne stojace garáže a za samostatné stavby hromadných garáži a stavby určené alebo používané na tieto účely postavené mimo bytových domov,
5 Sk za priemyselné stavby a stavby slúžiace energetike, stavby slúžiace stavebníctvu a stavby na ostatnú poľnohospodársku výrobu vrátane stavieb tvoriacich súbor stavieb s výnimkou stavieb na skladovanie a administratívu,
3,5 v obciach, ktoré sú sídlom okresu18),
Daň vypočítaná podľa § 10 a § 11 ods. 3 sa zvýši najviac o 10 Sk za každý m2 podlahovej plochy bytového a nebytového priestoru slúžiaceho v bytovom dome na podnikateľskú a zárobkovú činnosť s výnimkou poľnohospodárskej prvovýroby.
Správca dane môže podľa miestnych podmienok všeobecne záväzným nariadením obce poskytnúť daňovú úľavu na pozemky, ktorých hospodárske využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. a III. stupňa, ochranu a tvorbu životného prostredia, ich postihnutie ekologickými katastrofami, nadmerným imisným zaťažením, na pozemky rekultivované investičným zúrodňovaním s výnimkou rekultivácií plne financovaných zo štátneho rozpočtu, na rokliny, výmole, vysoké medze s kroviskami alebo kamením, pásma ochrany prírodných liečivých zdrojov II. a III. stupňa a zdrojov prírodných minerálnych vôd stolových II. a III. stupňa9) a na pozemky (s výnimkou pozemkov v zastavanej časti obce), na ktorých začali samostatne hospodáriaci roľníci vykonávať poľnohospodársku výrobu ako svoju hlavnú činnosť, na genofondové plochy, brehové porasty a iné plochy stromovej a krovinatej vegetácie na nelesných pozemkoch s pôdoochrannou, ekologickou alebo krajinotvornou funkciou.
Daňovú úľavu podľa odseku 1 možno poskytnúť len na základe vyjadrenia príslušného orgánu štátnej správy, ktorého rozhodnutím bolo hospodárske využívanie pozemku obmedzené.
Správca dane môže podľa miestnych podmienok poskytnúť daňovú úľavu na pozemky, ktorých vlastníkmi sú sociálne odkázaní občania19), ak tieto pozemky slúžia výhradne na ich osobnú potrebu.
ktoré zlepšujú stav životného prostredia, ak na takéto stavby nie sú subjekty povinné za zákona (napríklad čisté zdroje elektrickej energie - vodná alebo veterná elektráreň, stavby využívajúce bioplyn),
bytových domov vo vlastníctve sociálne odkázaných občanov a ťažko zdravotne postihnutých občanov, držiteľov preukazov ZŤP a ZŤP/S,20), ako aj prevažne alebo úplne bezvládnych občanov slúžiacich na ich trvalé bývanie,
garáže vo vlastníctve ťažko zdravotne postihnutých občanov, držiteľov preukazu ZŤP a ZŤP/S slúžiace pre motorové vozidlo používané na ich dopravu.
Správu dane vykonáva obec, v ktorej územnom obvode sa nehnuteľnosť nachádza. V Bratislave a v Košiciach sú správcom dane príslušné mestské časti.
Daňovníci podľa § 2 a 7 sú povinní do 30 dní správcovi dane oznámiť skutočnosti rozhodné na vznik alebo zánik daňovej povinnosti.
Pri nesplnení tejto povinnosti môže správca dane uložiť daňovníkovi pokutu vo výške 1 % z celkového objemu dane, najmenej však 500 Sk.
Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane na rok 1993 do 15. marca 1993. V ďalších rokoch je povinný do 15. marca bežného zdaňovacieho obdobia podať priznanie iba daňovník, ktorému vznikne nanovo daňová povinnosť k dani alebo u ktorého nastali zmeny v okolnostiach rozhodujúcich na vyrubenie dane. Ak daňová povinnosť vznikne v priebehu kalendárneho roka, daňovník je povinný podať priznanie do 30 dní od vzniku daňovej povinnosti.
Ak dôjde k zmene v okolnostiach rozhodujúcich na vyrubenie dane v priebehu roka, daňovník je povinný podať daňové priznanie do 30 dní od vzniku týchto skutočností. Vždy je však daňovník povinný podať priznanie, ak ho na to vyzve správca dane.
Ak pozemok alebo stavbu majú v spoluvlastníctve, prípadne užívajú na spoločný účet viacerí daňovníci, zodpovedá za podanie daňového priznania daňovník, ktorého na tento účet uviedli spoluvlastníci; inak môže správca dane vyzvať na podanie priznania ktoréhokoľvek z nich.
Daňovník je povinný v priznaní uviesť všetky okolnosti rozhodujúce na výpočet dane a daň si sám vypočítať.
Daňovník uplatní nárok na oslobodenie od dane z pozemkov podľa § 4 ods. 1 písm. d) až f), ch) až m) a od dane zo stavieb podľa § 9 ods. 1 písm. d) až k) v daňovom priznaní, pričom daň z týchto pozemkov a stavieb sa nevypočítava.
Základ dane podľa § 5 ods. 1 a 2 sa zaokrúhľuje na celých 100 Sk dolu.
Daň s prípadným zvýšením sa zaokrúhľuje na celé Sk hore.
Daň z pozemkov sa daň zo stavieb sa vyrubuje na zdaňovacie obdobie podľa stavu k 1. januáru. Neprihliada sa na zmeny, ktoré nastanú v priebehu kalendárneho roka.
V prípadoch uvedených v § 2 ods. 9 a § 7 ods. 2 sa daň vyrubí daňovníkovi, ktorý podal priznanie. Ak priznanie nebolo podané, vyrubí sa daň daňovníkovi, ktorého na tento účel uvedú spoluvlastníci; inak ktorémukoľvek z nich.
Pri vyrubení dane správca dane postupuje podľa osobitného predpisu21).
Ak majú daňovníci v obvode príslušného správcu dane trvalý pobyt alebo sídlo a počet obyvateľov obce neprevyšuje 5 000, možno daňovníkov o vyrubení dane upovedomiť hromadne predpisovým zoznamom.
Ak daň zaplatil pôvodný daňovník na zdaňovacie obdobie alebo jeho časť, keď daňová povinnosť prešla na nového daňovníka, zaplatená daň sa nevráti, ale sa započítava novému daňovníkovi.
Ak ku dňu prechodu vlastníckeho práva k nehnuteľnosti daňové povinnosti pôvodný daňovník úplne nevyrovnal, táto povinnosť prechádza na nového daňovníka.
Daň sa nevyrubí, ak v zdaňovacom období nepresiahne sumu 70 Sk.
v ostatných prípadoch v štyroch rovnakých splátkach, a to najneskôr do 31. marca, 30 júna, 30. septembra a 30. novembra bežného roka, na ktorý sa daň vyrubuje.
Ak ročná daň vyrubená fyzickej osobe nepresahuje 500 Sk a právnickej osobe 5 000 Sk, je splatná naraz do 31. marca.
Daňový dlžník je povinný zaplatiť za každý deň omeškania penále vo výške 0,3 % z nedoplatku dane. Penále sa počíta za každý deň omeškania odo dňa nasledujúceho po dni splatnosti.
Ak sa v tomto zákone neustanovuje inak, postupuje sa v konaní vo veciach dane z nehnuteľností podľa osobitného predpisu21).
Vláda Slovenskej republiky môže nariadením vykonať opatrenia na odstránenie nezrovnalosti a tvrdostí, ktoré by mohli z tohto zákona vzniknúť pre určité oblasti, skupiny daňovníkov alebo nehnuteľností.
Ak vznikne pochybnosť, či nejakú vec treba považovať za stavbu podľa tohto zákona, o charaktere predmetnej veci je oprávnený rozhodnúť správca dane po prerokovaní s príslušným orgánom štátnej správy22), prípadne na jeho požiadanie Ministerstvo financií Slovenskej republiky po prerokovaní s Ministerstvom životného prostredia Slovenskej republiky.
Oslobodenie od dane z pozemkov podľa § 4 zákona č. 172/1988 Zb. o poľnohospodárskej dani a nariadenia vlády Slovenskej republiky č. 48/1992 Zb. o oslobodení niektorých druhov príjmov od dane z príjmov obyvateľstva a o daňových úľavách pre začínajúcich samostatne hospodáriacich roľníkov zostáva v platnosti až do uplynutia lehoty rozhodnej na oslobodenie, ak tento zákon neustanovuje iné lehoty. Rovnako sa postupuje aj pri oslobodeniach od dane z pozemkov podľa § 4 ods. 1 písm. j), ktoré sa poskytli do 31. decembra 1993.
Oslobodenie od domovej dane podľa vyhlášky Ministerstva financií č. 14/1968 Zb. o úľavách na domovej dani v znení vyhlášky Ministerstva financií Slovenskej socialistickej republiky č.143/1976 Zb. a vyhlášky Ministerstva financií Slovenskej republiky č. 110/1991 Zb. zostáva v platnosti až do uplynutia lehoty rozhodnej na oslobodenie.
Pri stavbách, pri ktorých vznikla daňová povinnosť platiť domovú daň podľa nájomného a ceny užívania podľa zákona č. 143/1961 Zb. o domovej dani v roku 1992, vyrubí správca dane daň na rok 1992 po jeho uplynutí z nájomného a ceny užívania pripadajúceho na dobu odo dňa vzniku daňovej povinnosti do konca roku 1992, po zrážke odpočítateľných položiek pripadajúcich na túto dobu.
Daň z pozemkov a daň zo stavieb vypočítané v daňovom priznaní, prípadne správcom dane na rok 1993 sa zvyšuje o 25 %.
nariadenie vlády Slovenskej republiky č. 48/1992 Zb. o oslobodení niektorých druhov príjmov od dane z príjmov obyvateľstva a o daňových úľavách pre začínajúcich samostatne hospodáriacich roľníkov,
Zákon Národnej rady Slovenskej republiky č. 87/1993 Z. z. nadobudol účinnosť dňom vyhlásenia (29. aprílom 1993).
Zákon Národnej rady Slovenskej republiky č. 159/1993 Z. z. nadobudol účinnosť 1. augustom 1993.
Zákon Národnej rady Slovenskej republiky č. 317/1993 Z. z. nadobudol účinnosť 1. januárom 1994.
§119 ods. 2 Občianského zákonníka.
§ 876 Občianského zákonníka.
§ 6 zákona Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb.
Zákon č. 265/1992 Zb. o zápisoch vlastníckych a iných vecných práv k nehnuteľnostiam.Zákon Slovenskej národnej rady č. 266/1992 Zb. o katastri nehnuteľností v Slovenskej republike.
Príloha č. 3 písm. C bod 4 vyhlášky Slovenského úradu geodézie, kartografie a katastra č. 594/1992 Zb., ktorou sa vykonáva zákon č. 265/1992 Zb. o zápisoch vlastníckych a iných vecných práv k nehnuteľnostiam a zákon Slovenskej národnej rady č. 266/1992 Zb. o katestri nehnuteľností v Slovenskej republike.
§ 6 zákona Slovenskej národnej rady č. 83/1991 Zb. o pôsobnosti orgánov Slovenskej republiky pri zabezpečovaní politiky zamestnanosti v znení zákona Slovenskej národnej rady č. 194/1992 Zb.
Zákon Slovenskej národnej rady č. 1/1955 Zb. SNR o štátnej ochrane prírody v znení zákona Slovenskej národnej rady č. 100/1977 Zb. a zákona Slovenskej národnej rady č. 72/1986 Zb.
§ 15 ods. 6 až 11 (príloha č. 8 a príloha č. 9) vyhlášky Ministerstva financií Slovenskej republiky č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov v znení neskorších predpisov.
§ 47 a násl. vyhlášky Federálneho ministerstva pre technický a investičný rozvoj č. 83/1976 Zb.o všeobecných technických požiadavkách na výstavbu.
§ 20b Občianského zákonníka.
Napríklad zákon č. 403/1990 Zb. o zmiernení následkov niektorých majetkových krívd v znení zákona č. 456/1990 Zb. a zákona č. 137/1991 Zb.
§ 39 vyhlášky Ministerstva zdravotníctva a sociálnych vecí Slovenskej socialistickej republiky č. 151/1988 Zb., ktorou sa vykonáva zákon o sociálnom zabezpečení a zákon Slovenskej národnej rady o pôsobnosti orgánov Slovenskej socialistickej republiky v sociálnom zabezpečení v znení neskorších predpisov.
Číslo: 93/1994 Z. z.
Názov: Zákon Národnej rady Slovenskej republiky o dani z nehnuteľností (úplné znenie, ako vyplýva z neskorších zmien a doplnení)
2. 20.04.1994 -